**REGULAMENTO DE RÉXIME INTERNO DO CENTRO DE ATENCIÓN RESIDENCIAL DO CONCELLO DE POL**

**ARTIGO 1. OBXECTO**

O presente Regulamento ten por obxecto establecer as bases fundamentais de organización e funcionamento do Centro de Atención Residencial do Concello de Pol.

A súa finalidade inicial consiste en proporcionar un servizo de atención residencial de calidade ás persoas maiores destinatarias do mesmo.

**ARTIGO 2. IDENTIFICACIÓN DO SERVIZO**

* **Identificación das entidades cotitulares do centro**:

**Titularidade da edificación e instalacións** a Deputación Provincial de Lugo, con enderezo na rúa San Marcos 8, no concello de Lugo e inscrita no rexistro único de entidades prestadoras de servizos sociais co número E1328

**Titularidade do servizo** de atención residencial, o Concello de Pol con enderezo na rúa Plaza de Galicia, 1. Mosteiro-27270-Pol, e inscrita no rexistro único de entidades prestadoras de servizos sociais co número:S-0544

* **Denominación e emprazamento do centro**: Centro de Atención Residencial de Persoas Maiores do Concello de Pol, situada na Carretera de Lugo, 5 ( LU-760KM 8,5.).
* **Datos de contacto do centro**
* Enderezo electrónico: concello@concellodepol.gal
* Número de teléfono: 982345029
* **Capacidade máxima do centro**

A capacidade máxima do centro é de 36 prazas+ 2 prz. Enfermeria.

**ARTIGO 3. SERVIZOS BÁSICOS.**

O Centro de Atención Residencial de persoas maiores prestará as persoas destinatarias os servizos básicos que a continuación se relacionan:

* Aloxamento: a persoa usuaria disporá dunha habitación e servizo hixiénico individual ou compartida e poderá utilizar as zonas e espazos comúns de convivencia de conformidade co establecido nestas Normas de Funcionamento. Permitirase ao residente ter na súa habitación motivos de decoración e utensilios de seu que faciliten a súa adaptación ao centro. Polo contrario, non será admitida a instalación de mobles ou electrodomésticos propios da persoa usuaria.
* Manutención e dietas: este servizo inclúe almorzo, xantar, merenda e cea. Elaborarase un menú basal e dietas especializadas en función das patoloxías das persoas usuarias. Estes menús serán supervisados por persoal médico ou técnico especialista en dietética e/ou nutrición e serán expostos no taboleiro do centro para coñecemento das persoas usuarias. As dietas especializadas dispensaranse sempre previa prescrición dun facultativo.
* Limpeza e mantemento das instalación.
* Lavandería e xestión da roupa: este servizo inclúe o lavado, secado e pasado de ferro da roupa dos residentes e da lencería do centro. A persoa usuaria achegará a roupa e calzado de uso persoal debidamente marcada e a repoñerá ao seu cargo. Poderá fixarse un número mínimo de mudas por usuario de acordo coas súas características.

A lencería correrá a cargo do centro. O lavado da lencería efectuarase coa frecuencia que requiran as necesidades das persoas usuarias.

* Servizos de valoración, seguimento, avaliación. O equipo interdisciplinar do centro elaborará un Plan de Atención Individualizado (PAI) de cada persoa usuaria, no que constará a valoración integral da persoa usuaria, a detección das súas necesidades e potencialidades, o plantexamento de obxectivos concretos, a determinación de programas e actividades para acadar os obxectivos, a execución efectiva de ditas actividades e a avaliación periódica do cumprimento dos obxectivos definidos. Na elaboración do PAI terase como referencia o principio de participación da persoa usuaria e, no seu caso do seu representante legal ou familiar de referencia, así como o principio do complemento mínimo imprescindible, co fin de fomentar a realización do maior número de actividades posible polo usuario/a.
* Apoio nas actividades da vida diaria. Este servizo comprende a asistencia na realización das actividades básicas e instrumentais que a persoa usuaria non poida realizar por si mesma (alimentación, hixiene persoal, control da medicación...).

Respecto á hixiene persoal, os produtos de aseo de uso común (xabóns, colonias, pasta dentífrica, champo, xel…) serán de conta do centro. Serán a cargo das persoas usuarios aqueles produtos de marcas ou tipos específicos preferidos por eles.

En canto ao material de incontinencia e demais produtos sanitarios serán subministrados, con carácter xeral, polas persoas usuarias con cargo ao sistema público sanitario. As próteses, órteses, cadeiras de rodas e axudas técnicas de uso persoal serán a cargo das persoas usuarias, sen prexuízo da cobertura que o sistema correspondente prevexa en cada caso. O centro coidará de que estes elementos se manteñan en condicións de limpeza, hixiene e normal funcionamento, sendo a cargo dos/as usuarios/as as reparacións ou reposto dos mesmos.

* Atención sanitaria preventiva. O servizo de atención sanitaria preventiva comprende as actuacións de promoción da saúde, dirixidas a adquirir, manter e mellorar uns hábitos de vida saudables. Asemade, comprende o seguimento dos tratamentos médicos prescritos e o control de parámetros vitais en coordinación co Sistema Público de Saúde, así como o *c*ontrol e administración da medicación das persoas usuarias, seguindo a prescrición facultativa.
* Rehabilitación funcional. Este servizo consiste no desenvolvemento de actividades preventivas e de mantemento da capacidade física e funcional das persoas usuarias ben individuais ou grupais.
* Estimulación cognitiva. Este servizo consiste na realización polas persoas usuarias, baixo supervisión do persoal competente, de actividades que potencien e melloren a súa autonomía e preveñan o seu deterioro.

**ARTIGO 4. SERVIZOS OPCIONAIS OU COMPLEMENTARIOS**

Consideraranse como opcionais ou complementarios todos aqueles servizos que non estean recollidos nos puntos anteriores. No caso de se presten polo centro, estes servizos serán a cargo da persoa usuaria e serán facturados adicionalmente, segundo a relación de prezos exposta no taboleiro previamente á súa prestación para coñecemento público.

**ARTIGO 5. OCUPACIÓN EFECTIVA DA PRAZA**

É requisito previo na data de ocupación efectiva da praza coñecer e cumprir as normas internas de funcionamento do centro e asinar o contrato de prestación de servizos. **(Anexo I)**

Tanto na ocupación efectiva da praza, como na permanencia e máis na baixa no Servizo de Atención Residencial respectarase a vontade do/a usuario/a ou, no seu caso, do representante legal, cando se trate dunha persoa coa súa capacidade modificada por resolución xudicial. Nestes casos será necesaria, ademais, a previa autorización xudicial, conforme co disposto na lexislación vixente, salvo que se trate dun caso de urxencia no que se poderá proceder a ocupación efectiva da praza, debendo comunicarse no prazo máximo de 24 horas á autoridade xudicial competente para que dite a resolución que proceda. No hipotético caso de incapacidade sobrevida logo da ocupación efectiva da praza, o responsable da residencia o porá en coñecemento do Ministerio Fiscal.

**ARTIGO 6. PERÍODO DE ADAPTACIÓN E OBSERVACIÓN**

Establécese un período de adaptación e observación que terá por finalidade comprobar se a persoa usuaria reúne as condicións indispensables para a súa adaptación á vida no centro e a valoración da idoneidade do propio centro como prestador dos servizos que satisfagan as necesidades.

O período de adaptación e observación terá unha duración de **30** días. Durante este período as partes poderán resolver unilateralmente o contrato, esixíndolle reintegrarlle a parte proporcional correspondente aos días que non gozaron no centro.

**ARTIGO 7. CONTRATO DE PRESTACIÓN DE SERVIZOS.**

Na data da ocupación efectiva da praza por parte da persoa usuaria do centro, esta e o/a responsable do Centro asinarán un contrato de prestación de servizos. No caso de persoas usuarias con capacidade de obrar modificada, o contrato será asinado polo ou pola representante legal e o/a responsable do centro.

Este contrato regulará todos os aspectos fundamentais da relación desde a ocupación efectiva da praza ata a súa baixa no centro. O contrato de servizos terá en todo caso unha duración indefinida, salvo acceso mediante modalidade excepcional, en tanto non concorra causa para a resolución do mesmo e non poderá conter cláusulas contrarias ou substancialmente diferentes ao establecido neste regulamento.

**ARTIGO 8. DOCUMENTACIÓN ESIXIDA PARA O A OCUPACIÓN EFECTIVA DA PRAZA.**

As persoas usuarias do centro deberán achegar, no momento da ocupación efectiva da praza, a seguinte documentación:

1. Copia do DNI
2. Copia da Tarxeta Sanitaria
3. Prescrición médica de medicación actualizada
4. Prescrición médica de dieta específica, de ser o caso
5. Informes médicos, incluíndo os psicolóxicos, de ser o caso
6. Resolución de dependencia, de ser o caso.
7. Copia de sentencia de modificación da capacidade de obrar e nomeamento de titor/a.

Así como calquera outra documentación que se estableza na Ordenanza para o acceso ao Servizo de Atención Residencial e Servizo de Atención Diúrna no Centro de Atención a Persoas Maiores do Concello de Pol.

**ARTIGO 9. EXPEDIENTE INDIVIDUAL.**

Por outra banda, cada usuario do centro contará necesariamente cun expediente persoal, no que obrarán, como mínimo, os seguintes datos:

1. Copia do DNI e da tarxeta sanitaria.
2. Datos de contacto dos familiares de referencia, e de ser o caso do titor ou representante legal (copia da sentenza de modificación da capacidade de obrar e designación de titor/a, se é o caso)
3. Contrato de prestación de servizos e no seu caso, autorización xudicial de ingreso no Servizo.
4. Facturas ou xustificantes dos pagos realizados polas persoas usuarias pola prestación dos servizos básicos e complementarios.
5. Copia da resolución de valoración de dependencia, no seu caso.
6. Valoración actualizada na escala Barthel e naquelas outras escalas que resulten axeitadas para a avaliación da persoa usuaria, asinadas por persoal técnico competente.
7. Prescrición médica da medicación actualizada.
8. Valoracións e seguimentos de evolución realizados polo persoal técnico.
9. Inventario de pertenzas da persoa usuaria, permanentemente actualizado, que deberá asinar o/a usuario/a, ou no seu caso o seu representante legal, e a persoa responsable do servizo. **(Anexo II)**
10. Contactos mantidos cos familiares ou, no seu caso, cos representantes legais das persoas usuarias.
11. Seguro médico privado e seguro de decesos, no seu caso.
12. Plan de Atención Individualizado (PAI)

Así como calquera outra documentación que se estableza na Ordenanza para o acceso ao Servizo de Atención Residencial e Servizo de Atención Diúrna no Centro de Atención a Persoas Maiores do Concello de Pol.

**ARTIGO 10. PREZOS**

A participación da persoa usuaria no custo dos servizos terá a cualificación de prezo público, sendo o seu réxime xurídico o establecido na Ordenanza Reguladora do prezo público pola prestación do servizo de atención residencial no Centro de Atención a Persoas Maiores do Concello de Pol, así como no establecido polo Real Decreto Lexislativo 2/2004 do 5 de marzo, polo que se aproba o texto refundido da Lei de Facendas Locais. Publicaranse os Prezos no taboleiro de anuncios do Centro para o coñecemento das persoas usuarias.

Para o pago do servizo correspondente expedirase polo Concello a liquidación, estando ao disposto no establecido na *Ordenanza* *Reguladora do prezo público pola prestación do servizo de atención residencial no Centro de Atención a Persoas Maiores do Concello* de Pol.

O prezo do primeiro mes será liquidado por días cando a alta non se produza o primeiro día do mes.

No suposto de suspensión temporal dos servizos, terase en conta o seguinte:

* + - 1. Ausencias motivadas por unha convivencia familiar, así como as que se entendan vencelladas a un período vacacional ou de descanso, que terán como máximo unha duración de 30 días naturais continuados ao ano, ou dous períodos de 15 días continuados ao ano. Estas ausencias non deivindicarán na obriga de pago en concepto de reserva de praza, sempre e cando se comunique con antelación por parte da persoa beneficiaria esta ausencia nun período mínimo de 7 días naturais. No caso de non comunicarse a ausencia no período indicado, poderán participar no custo do servizo nun 100% do importe correspondente en concepto de reserva de praza.
      2. Ausencias puntuais non planificadas, derivadas de procesos de hospitalización ou outras situacións de causa maior que se poidan acreditar documentalmente. Neste caso, as persoas que se atopen nesta situación, non participarán no custo do servizo ata un máximo de 10 días naturais continuados. A partir dos mesmos, poderán participar, a criterio técnico, no custo do servizo nun 40% do importe correspondente en concepto de reserva de praza.
      3. Outras ausencias. As persoas usuarias que se ausenten do servizo por outros motivos distintos aos indicados anteriormente, participarán no custo do servizo nun 100% do importe correspondente en concepto de reserva de praza.

**ARTIGO 11. REVISIÓN DE PREZOS**

Os prezos polos servizos prestados no centro revisaranse a comezos de cada ano natural, de conformidade coa variación do índice de prezos ó consumo publicado polo Instituto Galego de Estatística ou organismo estatal ou autonómico que puidese substituílo.

**ARTIGO 12. CAUSAS DE BAIXA NO CENTRO.**

1. Baixa voluntaria a petición do/a usuario/a ou, no seu caso, do seu representante legal, previa autorización xudicial neste último caso.
2. Falecemento da persoa usuaria.
3. Falta de pagamento do prezo establecido.
4. Incumprimento destas normas de funcionamento do centro.
5. Así como aquelas causas de baixa que se contemplan na Ordenanza para o acceso ao Servizo de Atención Residencial e Servizo de Atención Diúrna no Centro de Atención a Persoas Maiores de…

Agás nos casos de baixa voluntaria e de falecemento, nos demais casos o centro deberá tramitar previamente o oportuno expediente no que se garanta o trámite de audiencia ao interesado e ao seu representante legal.

Os/As responsables das persoas usuarias que causen baixa no centro deberán retirar do mesmo todos os efectos persoais e bens de calquera tipo, no prazo de dez días seguintes aos da baixa, entendéndose no caso contrario que o centro poderá facer o uso que estime pertinente dos mesmos.

**ARTIGO 13. DEREITOS DAS PERSOAS USUARIAS**

De conformidade co artigo 6 da Lei 13/2008, do 3 de decembro, de servizos sociais de Galicia, estas normas de funcionamento establecen os seguintes dereitos das persoas usuarias:

1. A utilizar os servizos do centro en condicións de igualdade e sen discriminación por razón de nacemento, raza, sexo, orientación sexual, estado civil, idade, situación familiar, discapacidade, ideoloxía, crenza, opinión ou calquera outra circunstancia persoal, económica ou social.
2. A recibir un trato acorde coa dignidade da persoa e co respecto dos dereitos e das liberdades fundamentais, tanto por parte do persoal coma das demais persoas implicadas no centro.
3. A unha intervención individualizada acorde coas súas necesidades específicas, así como a que se lles asista nos trámites necesarios de cara ao seu acceso á atención social, sanitaria, educativa, cultural e, en xeral, a todas as necesidades persoais que sexan precisas para conseguir o seu desenvolvemento integral.
4. A recibir información de xeito áxil, suficiente e veraz, e en termos comprensibles, sobre os recursos e as prestacións do centro e do sistema galego de servizos sociais.
5. A ter asignada unha persoa profesional de referencia que actúe como interlocutora principal e que asegure a coherencia e a globalidade no proceso de intervención social. Sen prexuízo da súa delegación, o/a director/a do centro asumirá esta función.
6. Á confidencialidade, ao sixilo e ao respecto en relación cos seus datos persoais e coa información que sexa coñecida polo centro en razón da intervención profesional, sen prexuízo do posible acceso a aqueles no exercicio dunha acción inspectora, de conformidade coa lexislación vixente en materia de protección de datos de carácter persoal.
7. A elixir libremente, dentro da capacidade de oferta do centro e logo da valoración técnica, o tipo de medidas ou de recursos adecuados para o seu caso.
8. A rexeitar a oferta de participación en servizos ou programas que opcionalmente lles oferte o centro.
9. Á calidade dos servizos e prestacións recibidas, para o que poden presentar suxestións e reclamacións.
10. A dar instrucións previas respecto da asistencia ou dos coidados que se lles poidan administrar, co obxecto de facer fronte a situacións futuras en cuxas circunstancias non sexan capaces de expresalas persoalmente.
11. Ao respecto dos dereitos lingüísticos.
12. A manter relacións interpersoais, incluíndo o dereito a recibir visitas e a realizar saídas ao exterior.
13. Á intimidade persoal, en función das condicións estruturais do centro e dos seus servizos.
14. A asociarse, co obxecto de favorecer a súa participación na programación e no desenvolvemento de actividades.
15. A deixar de utilizar os servizos ou a abandonar o centro por vontade propia.
16. Aos demais dereitos que, en materia de servizos sociais, estean recoñecidos na Lei 13/2008, de 3 de decembro, de servizos sociais de Galicia e no resto do ordenamento xurídico.

**ARTIGO 14. DEBERES DAS PERSOAS USUARIAS**

De conformidade co artigo 7 da Lei 13/2008, do 3 de decembro, de servizos sociais de Galicia, estas normas de funcionamento establecen o presente catálogo de deberes das persoas usuarias:

1. Cumprir as normas, os requisitos e os procedementos para o acceso ao centro e ao sistema galego de servizos sociais, para o que facilitarán información precisa e veraz sobre as circunstancias determinantes para a súa utilización e comunicarán as variacións que estas experimenten.
2. Comunicarlle ao persoal de referencia calquera cambio significativo de circunstancias que puidese implicar a interrupción ou modificación substancial da intervención proposta.
3. Comunicar os períodos de ausencia á dirección coa debida antelación.
4. Colaborar co persoal do centro encargado de prestarlles a atención necesaria, acudindo ás entrevistas con eles e seguindo os programas e as orientacións que lles prescriban.
5. Manter unha actitude positiva de colaboración coas persoas profesionais do centro, participando activamente no proceso que xere a intervención social na que sexan destinatarias.
6. Participar de xeito activo no seu proceso de mellora, autonomía persoal e inserción social.
7. Destinar as prestacións recibidas ao fin para o que foron concedidas.
8. Contribuír ao financiamento do custo dos servizos consonte a normativa vixente.
9. Observar as demais normas que dimanen deste documento e das demais normas de funcionamento ou convivencia no centro.

**ARTIGO 15. LIBRO DE RECLAMACIÓNS**

O centro ten a disposición das persoas usuarias e dos seus representantes un libro de reclamacións, no que poderán formularse todas aquelas reclamacións ou queixas que contribúan a mellorar o servizo do centro e aqueloutras que estimen convenientes. Da queixa presentada entregarase unha copia ao interesado e a outra remitirase ao órgano competente da Consellería de Política Social.

**ARTIGO 16. NORMAS DE CONVIVENCIA**

A condición de usuario/a do centro está vinculada ao cumprimento das seguintes normas derivadas da organización do servizo.

1. Respectar aos demais usuarios/as, así como ao persoal do centro.
2. Non apropiarse indebidamente de obxectos que pertenzan aos demais usuarios/as, ao persoal ou ao propio centro.
3. Respectar as instalacións e mobiliario do centro.
4. Cumprir os horarios establecidos para as actividades do centro, así como os horarios das comidas que figuran no **Anexo III.**
5. Respectar a limitación de acceso ás zonas restrinxidas ás persoas usuarias (administración, cociña, almacén…)
6. Consumir comidas e bebidas soamente nos espazos reservados para tal fin, que en ningún caso será a habitación do residente.
7. Respectar o establecido na Lei 28/2005, de medidas sanitarias fronte ao tabaquismo.
8. Manter unha hixiene adecuada.
9. Depositar a roupa sucia no lugar habilitado para tal fin.

**ARTIGO 17. OBXECTOS PERDIDOS**

O centro non se fai responsable da perda de obxectos por parte das persoas usuarias que non fosen depositados en dirección para a súa custodia.

**DISPOSICIÓNS ADICIONAIS**

**PRIMEIRA:** A dirección do centro promoverá a actualización permanente deste documento, de tal xeito que no mesmo se recolla toda reforma legal ou organizativa que afecte substancialmente á configuración do mesmo.

**SEGUNDA:** En todo o non previsto neste Regulamento, o centro rexerase pola vixente normativa vixente de aplicación.

**TERCEIRA:** No caso de que o centro conte con prazas concertadas coa Administración Autonómica, estas rexeranse, en todo caso, polas condicións establecidas nos contratos asinados coa Administración, así como polo disposto na normativa vixente ao respecto.

**ANEXO I**

**CONTRATO DE PRESTACIÓN DE SERVIZO DE ATENCIÓN RESIDENCIAL NO CENTRO DE ATENCIÓN DE MAIORES DO CONCELLO DE POL**

**REUNIDOS**

Dunha parte, D/Dª ................................ e DNI ou NIE , en nome e representación da entidade ....................................como responsable do centro.......................sito en ..............................

Doutra, D/Dª ..............................................con DNI/NIF ou NIE e domicilio a efectos de notificación en .............................

* En nome propio e como persoa usuaria, con plena capacidade de obrar e de obrigarse neste acto.
* Como representante legal do /da usuaria D./Dª…………………….con DNI/NIF/NIE……………..segundo copia de sentencia xudicial que se achega ao presente documento.

Recoñecéndose ambas as partes capacidade legal, proceden á formalización do presente contrato de prestación do Servizo de Atención Residencial e de común acordo

**MANIFESTAN**

Que o/a usuaria ou no seu caso o seu representante legal, coñece as instalacións e servizos que ofrece o centro, así como o Regulamento de Réxime Interno que regula o funcionamento do mesmo, copia do cal lle foi facilitada polo centro en data………………………… e recoñece ter no seu poder, estando obrigadas ambas partes ao cumprimento do mesmo.

Que o/a usuaria ou no seu caso o seu representante legal, coñece as aportacións económicas que debe satisfacer comprometéndose a aboar as mesmas, e que na presente data ascenden á……………...€. Así mesmo coñece que ditas achegas serán revisadas segundo o establecido na *Ordenanza* *Reguladora do prezo público pola prestación do servizo de atención residencial no Centro de Atención a Persoas Maiores do Concello de Pol.*

Que tendo en conta o anterior, mediante o presente contrato establecen e formalizan os seguintes **ACORDOS:**

**PRIMEIRO.-** *A persoa usuaria // representante legal* acepta o Servizo asignado, segundo a resolución ou Acordo de data …………………….., polo Concello de Pol.

A ocupación efectiva da praza prodúcese na presente data e con carácter

* Indefinido, mediante modalidade ordinaria
* Temporal ata a data…………., mediante modalidade Excepcional.

No caso de que a ocupación efectiva da praza sexa mediante Modalidade Ordinaria, e se estableza por un período indefinido de tempo, establécese un período de adaptación e observación que terá unha duración de 30 días. Durante este período as partes poderán resolver unilateralmente o contrato.

**SEGUNDO.-** O Servizo de Atención Residencial prestará os seguintes servizos básicos de:

* Aloxamento.
* Manutención e dietas.
* Limpeza e mantemento das instalacións.
* Lavandería e xestión da roupa.
* Servizos de valoración, seguimento e avaliación.
* Apoio nas actividades da vida diaria.
* Atención sanitaria preventiva.
* Rehabilitación funcional.
* Estimulación cognitiva.

Os servizos adicionais ou complementarios non recollidos nos puntos anteriores e que se presten polo centro, serán a cargo da persoa usuaria e serán liquidados adicionalmente.

**TERCEIRO.-** A achega económica será conforme ao estipulado para as condicións específicas da persoa usuaria na Ordenanza Reguladora do prezo público pola prestación do servizo de atención residencial no Centro de Atención a Persoas Maiores do Concello de Pol. As contías a aboar serán satisfeitas pola persoa usuaria, nos 10 primeiros días naturais seguintes á emisión da liquidación correspondente.

O Concello emitirá unha liquidación mensual para os pagos dos servizos efectuados que conterá, cando menos, os seguintes elementos: Identificación da administración que presta o servizo; identificación da persoa usuaria; natureza de ingreso e normativa de aplicación; elementos que configuran a débeda e cantidade que se debe ingresar, as circunstancias de actualización do importe, método de actualización e data en que terá efecto, forma lugar e prazos nos que se deberá facer efectivo o ingreso e os medios de impugnación que proceda indicando os prazos e os órganos ante os que se deben interpoñer.

As persoas usuarias obrigadas ao pagamento poderán domiciliar os mesmos, asinando o documento *Informatización dos datos bancarios e autorización para o cobro dos servizos (Anexo I do Contrato)*

Así mesmo ,as persoas usuarias na modalidade excepcional obrigadas ao pagamento, poderán domiciliar os pagamentos ou realizar o ingreso na conta que conste no recibo de liquidación

**CUARTO.-**Ambas partes**, a** *persoa usuaria// representante legal e o centro, asumen e* comprométense ao cumprimento do Regulamento de Réxime Interno e das normas do funcionamento de cada un dos servizos utilizados.

**QUINTO.-** A persoa usuaria deberá achegar ao centro a documentación e as pertenzas establecidas no *Anexo II do presente Contrato: Documentación, roupa e enseres necesarios para acceso ao Centro.*

Os obxectos persoais e bens mobles que a persoa usuaria leve consigo no momento da ocupación efectiva da praza, deberán ser inventariados, sendo dito inventario asinado polo usuario/a, polo seu representante legal e pola persoa responsable do centro*.* O centro so se fará responsable de aquelas pertenzas inventariadas previamente e depositadas nun lugar destinado a tal efecto baixo a responsabilidade do centro. Ditas pertenzas poderanse retirar en calquera momento pola persoa usuaria mediante expedición do correspondente recibo.

**SEXTO***.- A persoa usuaria // representante legal* autoriza expresamente ao centro para o seu traslado ao Centro Médico ou á Institución que se xulgue máis adecuada para a súa atención ou coidado, comprometéndose expresamente o usuario/a a asumir todos los gastos que puideran derivarse de tal traslado ou da estancia no Centro ou Institución aludida.

Igualmente o usuario/a e/ou persoa representante legal, asinantes do presente contrato, delegan de forma expresan, de ser necesario, a realización de todas as xestións precisas para adquirir os medicamentos, funxibles, ou empapadores que precise a persoa usuaria mediante o SERGAS ou privadamente segundo pauta médica, sendo responsabilidade do centro , decidir a través de qué farmacia se obteñen ditos medicamentos, funxibles ou empapadores*.*

**SETIMO.-** Co presente documento *consinto // non consinto* expresamente en que o Concello de Pol o seu centro de Maiores e a Deputación de Lugo, poida facer uso da imaxe persoal da persoa residente destinada a exposicións docentes, edición de libros, periódicos, boletíns, blogs, páxinas web, etc. xa sexa por prensa escrita ou por medios informáticos. Este consentimento poderá ser revocado a petición da persoa usuaria // representante legal no momento en que o desexe dirixíndose por escrito a persoa responsable do centro.

**OITAVO**.- Co presente documento acepto, de ser o caso, a existencia dun circuíto pechado de cámaras de vixilancia nas zonas comúns, cuxas gravacións pasarán a formar parte do ficheiro de datos que son responsabilidade da Administración responsable da vixilancia.

**NOVENO.-** *A persoa usuaria // representante legal autoriza ao tratamento dos* datos persoais que facilitou ou que facilite nun futuro a persoa usuaria tanto no relativo aos datos propios coma dos da súa rede socio-familiar. O tratamento dos mesmos poderán ser utilizados en relación co desenvolvemento de accións informativas (sexan con carácter xeral ou adaptadas ás súas características), a xestión, administración e facturación dos servizos prestados, así como para o seguimento do seu estado social, de saúde e á investigación científica. Tamén se contempla a autorización expresa para que os seus datos sexan incorporados a Historia Social Única Electrónica. A persoa usuaria queda informada dos dereitos de oposición, acceso, rectificación e cancelación respecto dos seus datos persoais nos termos previstos na Lei.

O enchemento e sinatura do presente contrato supón o seu consentimento expreso do uso dos seus datos persoais coas finalidades indicadas. Os datos que se faciliten unicamente poderán ser cedidos a outros organismos públicos e organismos oficiais de estatística.

No suposto de producirse modificacións nos datos da persoa usuaria, será responsabilidade exclusiva de este/a, ou da persoa que ostente a representación legal, a notificación das mesmas a persoa responsable do centro.

**DÉCIMO.-** As persoas usuarias coa modificación da capacidade legal, non poderán saír do centro,salvo cando estean acompañadas pola persoa que o/a represente legalmente, ou polo persoal do Centro no desempeño das súas funcións.

**DECIMOPRIMEIRO.-** A extinción do presente contrato terá lugar no momento de baixa no centro da persoa usuaria. As causas de baixa no centro serán as referidas no Regulamento de Réxime Interno.

**DECIMOSEGUNDO.-** Todo o que non quede explicitado no presente contrato rexerase pola establecido *Ordenanza para o acceso ao servizo de Atención Residencial e Servizo de Atención* Diurna *do* *Concello de Pol* e no Regulamento de Réxime Interno do centro.

**DECIMOTERCEIRO.-** Para todas as cuestións que poidan suscitarse con relación a este contrato, as partes asinantes sométense única e exclusivamente á autoridade xudicial correspondente.

E para que conste aos efectos oportunos, as partes comparecentes asinan o presente documento, que consta de catro páxinas numeradas, en duplicado exemplar, máis unha copia do Regulamento de Réxime Interno.

En \_\_\_\_\_\_\_\_\_\_\_\_\_\_\_, \_\_\_\_\_\_ de \_\_\_\_\_\_\_\_\_\_\_\_\_\_\_\_\_\_\_\_\_\_\_\_ de 20\_\_.

|  |  |
| --- | --- |
| *D./Dna: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *Persoa usuaria / Representante legal* | *D./Dna: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *Responsable do Centro de Maiores de Pol* |

**ANEXO I DO CONTRATO DE PRESTACIÓN DE SERVIZOS**

**INFORMATIZACIÓN DOS DATOS BANCARIOS E AUTORIZACIÓN ASINADA PARA O COBRO DOS SERVIZOS**

D/Dª……………………………………………………………………………….…… co NIF/NIE nº…………………………….. e domicilio en …………………………………………………………………………………….autorizo ao Servizo de …………………………………., emprazados cargar na conta bancaria

ES\_\_-\_\_\_\_-\_\_\_\_-\_\_-\_\_\_\_\_\_\_\_\_\_\_da entidade ……………………………………….…, o importe que corresponda en concepto de

Servizo de atención residencial.

Servizo de atención diúrna

Servizo/s complementario/s.

Achego acreditación bancaria da titularidade da conta.

En ………………………, a ……………. de ………………………… de 20\_\_.

Asdo.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De acordo co establecido na normativa reguladora de protección de datos persoais, informámoslle de que os seus datos persoais pasarán a formar parte dun ficheiro, cuxo responsable é o Servizo de………………….con domicilio en ……………………………… A finalidade deste ficheiro é levar a cabo a correcta xestión dos servizos que presta o Concello.

Se o desexa poderá exercita-los dereitos de acceso, rectificación, cancelación e oposición dirixíndose por escrito ao enderezo sinalado, achegando unha fotocopia do seu DNI.

**ANEXO II DO CONTRATO DE PRESTACIÓN DE SERVIZOS**

**DOCUMENTACIÓN, LISTAXE ROUPA E ENSERES NECESARIOS PARA ACCESO AO CENTRO**

**DOCUMENTACIÓN:**

1. Copia do Documento Nacional de Identidade ou do Número de Identificación de Estranxeiros/as, da persoa solicitante.
2. Copia do Documento Nacional de Identidade ou do Número de Identificación de Estranxeiros/as da persoa representante legal, de ser o caso.
3. Copia da Tarxeta Sanitaria e/ou seguro médico privado, no seu caso.
4. Prescrición médica de medicación actualizada.
5. Prescrición médica de dieta específica, de ser o caso.
6. Informes médicos, constando expresamente:

1. Se padece ou non enfermidade infecto-contaxiosa activa, enfermidade crónica en estado terminal, así como, se padece ou non alteracións mentais ou perda de autocontrol predominante que poida perturbar gravemente a convivencia no centro e requira ser atendido nunha unidade especializada.

2. Que non precisa de atención imprescindible nun centro hospitalario, ou nun centro de servizo sociais destinado a unha poboación cunha necesidade específica de atención.

3. Informe psicolóxico, de ser o caso.

1. Resolución de dependencia e/ou resolución de Programa Individual de Atención (PIA), certificado do grado de discapacidade, de ser o caso.
2. Copia da Sentenza da modificación da capacidade de obrar e nomeamento de titor/a ou solicitude de modificación de capacidade de obrar, de ser o caso.
3. Aceptación expresa do servizo outorgado, con indicación das condicións e prezo do mesmo segundo o modelo establecido na Ordenanza para o acceso ao Servizo de Atención Residencial e Servizo de Atención Diúrna no Centro de Atención a Persoas Maiores de Pol.
4. Calquera outra que podan considerar de interese os servizos sociais.

**LISTAXE ROUPA E ENSERES NECESARIOS PARA ACCESO AO CENTRO**

|  |  |
| --- | --- |
| **HOMES** | **MULLERES** |
| * Máquina afeitar (eléctrica) * Peite * Cepillo dental * Enxaugadura bucal (en caso de empregar) * Pastillas padal postizos (en caso de empregar) * Colonia ( se usan habitualmente) * Chándal inverno * Chándal verán * Pantalóns ( roupa rúa) * Camisas inverno e verán * Xerseis inverno e verán * Chaqueta (inverno e verán) * Abrigo /chaquetón * Zapatos * Zapatillas (salto de cama)/Zapatillas cerradas * 4 Pixamas (2 inverno e 2 verán) * Bata de casa * 4 pares de calcetíns de inverno * 4 pares de calcetíns de verán * 6 calzóns * 4 camisetas manga larga ( inverno) * 4 camisetas de verán ( de tiras) * 6 panos de tela ( si usa habitualmente) | * **Colonia (se usa habitualmente)** * **Peite** * **Cepillo dental** * **Enxaugadura bucal (en caso de empregar)** * **Pastillas padal postizo (en caso de empregar)** * **Chándal inverno** * **Chándal verán** * **Pantalóns cómodos** * **Saias/ vestidos/ Pantalóns (roupa rúa)** * **Blusas verán** * **Blusas inverno** * **Xerseis (inverno e verán)** * **Chaqueta (inverno e verán)** * **Abrigo /chaquetón** * **Zapatos** * **Zapatillas (salto de cama)/Zapatillas cerradas** * **4 Pixamas/ camisóns (2 inverno e 2 verán)** * **Bata de casa.** * **4 Suxeitadores** * **6 bragas** * **6 pares de medias ( de empregarse)** * **4 camisetas manga larga ( inverno)** * **4 camisetas de verán ( de tiras)** * **6 panos de tela ( si usa habitualmente)** |

**ANEXO II INVENTARIO DE PERTENZAS**

D/Dna…………………………………………………….con D.N.I………………………….Domiciliado en .......................................

DECLARA QUE NO MOMENTO DA OCUPACIÓN EFECTIVA DA PRAZA NO CENTRO DE ATENCIÓN RESIDENCIAL, leva consigo as seguintes pertenzas, que quedan baixo a súa custodia, salvo que de xeito expreso solicite o contrario tendo en conta o establecido no Regulamento de Réxime Interno.

…………………………………….,……de………………de 20

Estando conforme asinan,

*Asdo.A persoa usuaria Asdo.O/A representante legal Asdo.O/ a responsable do Centro*

**ANEXO III HORARIOS DAS COMIDAS**

**HORARIO DE COMIDAS CENTRO DE ATENCIÓN RESIDENCIAL**

Almorzo: 08:00- 10:00 horas

Media mañá: 11:30-12:00 horas

Xantar: 13:00- 14:00 horas

Merenda: 16:30- 17:30 horas

Cea: 20:00-21:00 horas